
DISPUTATIOMEDICX 

INAUGURALIS 


DE 


MELANCHOLIA. 


\ 1. \ D hunc morbum, quippe cum non 


Solum multiformis sit, et haud ra- 


* * 


ro, una cum aliis morbis cerebri et nervorum 


propriis, existat, sed etiam sit sanatu difficil- 


0 


limus, medici, omni ferè ævo, animum sum- 


ma cura adverterunt. Neque, enimvero, hoc 


= 


mirum; quum, omni seculo, non philosophi 
modo, sed potte quoque, ingenia exercu- 


A erint, 


— 
—— — 2 * + Sand. 

erint, investigando unde oriatur, et excogi- 


tando qua optime ratione perducatur ad sani- 


tatem. 


11, Melancholia spe primarius morbus est. 
Verum adeò tamen sæpe cum dyspepsia et hy- 
pochondriasi consociatur, et tot sibi, cum his 
morbis, communia habet, ut indubiis signis 
eam ab his distinguere nemo medicorum quis- 


quam possit. 


111. Melancholia a CuLLEno definitur, “ in- 
« Jana partialis ine dyspepsia.” Hic vero 
autor, quo nullus morbos perspicacius dig- 
noscit, ipse, idonea, necne, hæc sit definitio, 
subdubitat. Hypochondriasis, inquit, “et 
„ melancholia non semper distingui possunt. 
Si quando autem possint, nullo alio signo, 
« quam per dyspepriam in hypochondriasi Sem- 


« per præsentem, in melancholia sæpe absen- 


tem, rite, quantum video, distinguendi sunt.“ 


IV. 


* 

Iv. CuLLENus rectè, ut nobis videtur, me- 
lancholiam 7vs4nzam definivit ; cum praser- 
tim melancholici plerumque neque res per- 
inde, atque sunt, percipiant, neque rite judi- 


cent et comparent perceptas. 


v. An vero melancholia »4#774L7s insania 
rectè, an secùs, definiatur, ipsi CULLENo du- 
bium videtur *. Is enim demum, ex parte, in- 
sanus est, qui, dum de quibusdam perperam 
ratiocinatur, rectè atque accuratè judicat de 
ceteris. Melancholici autem, in omnibus 
vitæ partibus, meticulosi et lugubres sunt; 
rerum suarum trepidi; vanis perpetuò soli- 


citi timoribus. 


HISTORIA. 


* Vid, CULLEN. Firat Lines. 

HIS TO RIA. 


vi. Veteres, cum GRKCI tum Romany, 
hunc morbum MELANCHOLI4M dixere, quia exis- 


timarunt, ex pazum xoan, ATRA BILIS, oriri. 


vii. Ad hanc sententiam, ex atra nempe bilc 
oriri, accedunt quidam recentiores; in primis 
BokRHAVvIus, qui contendit, melancholiam 
ex malo sanguinis et humorum habitu enasci, 
quem vetusti scriptores atram bilem nomina- 
bant; et, si quando oriatur in animo con— 
tristatis, quibus sanguis itemque humores sani 


sunt, brevi tamen vel prosperrimi valetudi- 


De 

ne gaudentibus committere, ut bilis ex sana 


in atram convertatur. 


v111. Homines, quibus, pre ceteris, me- 
lancholia obrepit, ejus sunt temperament], 
quod ex iis MELANCHOLICUM medici appellant. 
Serii sunt, meditabundi, cauti, anxii; futu- 
rorum timidi, atque vigilibus curis tenuati : 
studiosi tamen sunt amcenitatum naturæ; 
Mus1s amici, neque rarò ipsi PAR NASSO viam 
affectant. Nonnunquam vero religione per- 
fusi, se nihili putant, vanisque Deorum im- 
plentur terroribus: alias divino spiritu in- 
stinctos putantes, se, pre ceteris hominum, 
Dus caros acceptosque credunt; atque summo 
furore moventur in omnes, quorum mens, et 


mores, et Deorum cultus, a suis abhorrent. 


1x. Melancholici studiosum natura genus 
hominum sunt; tenaces propositi; et benig- 

A . . * A — © 0 
na plerumque ingenii vena præditi. Si igitur 


liberalibus 


2 

liberalibus studiis se pertinaciter dedant, ni- 
hil tam reconditum est, dummodo captum hu- 
manæ mentis non exsuperet, quin possint 
studendo investigare ; nihil tam difficile, mo- 
do non majus humanis viribus, quin possint 
labore efficere ; nihil tam obscurum, quod in- 


genii acumine non possint illustrare. 


x. Melancholici, porrò, corporibus sunt 
macilentis et strigosis; venis amplis et den— 
sis; capillis rigidis, crispis, et nigris. Dubitan- 
tes, circumspectantes, hæsitantes, uti animis 
et cogitatione tardè comprehendunt, ita per- 


tinaces comprehensam ægerrimè remittunt 


opinionem. 


x1. Quanquam melancholia, et bypochon- 
driasis seu animus demissus, spe una ex1s- 
tunt, et quasi in unitatem coalescunt ; tamen, 
uti nobis videtur, diversi morbi sunt, possunt- 


que satis dignosci. 


XII. 

XII. Animo demissi, plerumque sunt ven- 
triculo languidi et imbecilles, neque cibos pro- 
be perficiunt; atque, propriæ valetudinis timi- 
di, futuros continenter morbos malaque præ- 
meditantur ac timent. Cætera verò animo 
sano sunt, firmo, constante, atque ratione 
bene utente, quod, ut aptè ait CicERo, mu- 


nus animi est *. 


XIII. Melancholicorum, contra, animi egri- 
tudo latins patet. Iis enim non præmeditatio 
modo future invaletudinis animum contristat, 
verum torquet quoque timor futurorum malo- 
rum, aut fortasse ne futurorum quidem, que 
animis sani ante providere et expectare vix 
possunt. In ægritudine semper et ubique sunt, 
quia se semper et ubique in malis esse arbi- 
trantur : qui enim semper cogitant, accidere 


posse 


—— 


* Vid. Marc. TULL. CIck RON. Tuscul. Disput. 


Lib. iii. cap. viid 

posse aliquid adversi, 11s fit illud sempiter- 


num malum. Facete tristis JaQUues1us ; 

&« 1 have neither the scholar's melancholy, which is 
e emulation; nor the musicians, which ts fantastical ; 
% gor the courtier's, which is proud; nor the soldier's, 


„ which it ambitious ; nor the lawyer's, which is poli- 


© tic; nor the lady's, which is nice; nor the lover's, 
ce which is all these: but it is a melancholy of mine own, 


% compounded of many simples, extracted from many 


& objects, and, indeed, the sundry contemplation of my 


awe. 
** 


travels, in which my often rumination wraps me in 


«© not humorous sadness *." 


—-K,« „„ 


A — — Sm - — - 


xIv. Dum autem melancholici semper an- 

guntur aut accipiendis malis, aut cogitandis, 


2 S 


spe stomacho validi sunt, cibosque, velut sa- 


ni, appetunt et concoquunt. 

xv. Dum melancholicorum animi, ad fu- 
tura omnigena mala premeditanda, tam pro- 
ni sunt, cerebrum, id sanè quod mirum, et 
nervi torpescunt ; pigrescunt sensus; et tar- 
descit voluntas. Musculorum fibre, pre us 
cæterorum hominum, rigidæ et firmæ sunt, 


et venæ sanguine plenæ. 


XVI. Melancholiam descripsimus, qualem 
depinxerunt vetusti scriptores. ARETAUS 
dicit, consistere in mente alienata, et uno re- 
rum genere cogitando occupata, sine febre; 
at metum semper et mœrorem comites ha- 


bere. 


XVII. Est autem melancholia, a SAUVAGE= 
$10 240R14 dicta, qua affecti se cœteris felici- 
ores existimant. Hujusmodi melancholici al- 
ta quæque cupiunt et spirant; neque, enim- 
vero, timent, se hominum maximis et claris- 
simis, imò Diis ipsis, pares autumare. Argu— 

te, de hujus generis melancholico, Hora- 


FIUS, 


L = 


uit haud ignobilis ARGIS, 


« Qui ge credebat, miros audire tragœdot, 

& In vacuo lætus sessor plausorque theatro e 

© Cetera qui vitæ tervaret munia recto 

& More; bonus san? vicinus, amabilis hospes, 
e Comis in uxorem ; posset qui ignoscere ger vis, 
&« Et, signo #50, non insanire lagenæ; 

% Posset qui rupem, et puteum vitare patentem. 


« Hic, ubi cognatorum opibus, curisque refectus, 


Expulit helleboro morbum, bilemque meraco, 


Et redit ad sese : Pol, me occidistis, amici, 
% Non servastis, ait, cui sic extorta voluptas, 


6% Et demptus, per vim. mentis oratissimus error x. 
,; » mM 


Vid. Qurxr. HorarT. FLac. Epist. lib. ii. Epist. 2, 


CAUSÆ. 

CAU SR. 


XVIII. Ter et ampliùs felices sunt medici, 


qui morborum, ad quos sanandos advocantur, 
possunt causas cognoscere. Non enim, nostra 
opinione, cùm morbus incidit, sciunt, qua ra- 


tione curetur, qui, qua ex causa oriatur, non 


cognoverint. Cum ita sit, de melancholiæ 


causis, paucis dicere nobis consilium est. 


xIx. Pxocl as. — Temperamentum me- 
lancholicum, in quo proclivitatem in morbum, 


quem persequimur, ponendam opinantur me- 


dici, in medulla cerebri, uti putat CULLE- 


NUs, Supra consuetudinem sicca et firma, con- 


sistit. Hæc siccitas et firmitas, uti conjectat 
idem 

idem auctor, efficiuntur humoris penuria ; 


cùm præsertim cerebra patefacta, supra natu- 
ralem consuetudinem, levia et dura inveni- 


antur. 


xx. Talia esse cerebra insanorum, qui a 
melancholicis forsitan tantùm animi ægritudi— 
nis magnitudine differunt, incidendo comper- 
tum est. Rati igitur medici sunt, fieri posse, 
ut, ex minore siccitate, firmitate et levitate 


cerebri, mortales melancholici fiant, ex ma- 


jore insaniant. 


xxl. Cavsa PROXIMA Neque morborum, ne- 
que cæterarum naturæ rerum, PR cau-— 
sam certò cognoscere possumus. Hanc clare 
cognoscere posse, eruditissimi medici et phi- 
losophi vix audent sperare. Unde vero in 
morbos mortales proclives sint, et unde in 
proclivibus morbi concitentur, neutiquam 


adeò obscurum est. 


XEII. Ca- 


r 

xxII. Causarum, quæ, medicorum lingua, 
melancholiæ ?pxzox1Mz appellantur, nimia ce- 
rebri venarum plenitudo, ut precipua, a 
HoFFMANNo aliisque memoratur; idcirco forte 
quod, incisis post mortem cerebris eorum, qui, 
dum vivi, melancholici erant, venas haud ra- 
ro, supra modum, sanguine plenas anatomic: 


conspicati sunt. Vero autem haud absimile 


est, eos, quorum in cerebris venæ sanguine sic 


turgebant, insanos potiùs fuisse, qui sanguine 


icti obiverant. 


xXxIII. Ecru. Causarum, quibus con- 
citatur melancholia, præcipuæ sunt, animus 


vel plurimum depressus mcerore, vel ter- 


rore et metu graviter commotus ; mens stu- 
diis nimis intenta; amor irritus; animus ab 
omni spe felicitatis derelictus; corporis extre- 


ma diu frigore torpida facta. Fuerunt etiam, 


qui contenderint, melanchollam moveri mor- 


bida cerebri durd matre, quæ, præter naturam, 


rigida 

rigida et densa est *, Quinetiam, uti Horr- 
MANNO videtur, opio, aliisque ex 1is quæ ce- 
rebrum nervosque stupefaciunt, nonnunquam 


eoncitatur. 


xxIv. Quod melancholia varus et diversis 
quidem notis insignitur, ideo medici, qui 
morbos ordinate disponunt, octo ejus varieta- 
tes descripserunt. His singulis licèt quædam 
notæ propriæ sint, omnibus tamen præcipuæ 


COMMUNES. 


xxv. Melancholiam accurate descripsit 


ARETAEUS, Qui ea afficiuntur, ii, uti dicit, 


tristes sunt et animo dejecti, neque tamen, 


quare ita sint, causa apparet. Timidi sunt; 
noctes pervigilant; cœtum fugiunt; petunt 
solitudinem. Eorum alvus tarda est, et in- 


terdum, 


—— _ - D— MM” "I" _ _— 7 tt. * RRR Aa | 


* Vid, Epix, Med. Es5ays, vol. iv. artic. xxvi. 

terdum, per complures dies, nihil infrà trans- 
mittit. Urina, quam solito rariùs reddunt, 
est naturali parcior et acrior. Facie lives- 
cunt, atque toto corpore sunt languidi et de- 


biles. 


xx vi. Ventriculo infirmos esse melancho- 
licos, et victum concoquere non posse, haud 
insolitum est. Neque, profectò, hoc mirum; 
cùm præsertim corpora parùm exerceant, si- 
mulque animo contristentur, quibus sanè u- 
trisque stomachus plurimùm resolvitur. Non 
solùm igitur præsentibus malis melancholici 
urgentur, sed etiam futurorum, que. mens 
parum sana suggerit, præmeditatione et ti- 


more. 


XXVII. I. Historias melancholicorum haud 
paucas literis mandavit Horrmannus. Hi 
omnes temperamento melancholico erant, at- 
que ex 11s plurimi ingeniosi. Initio vigiles, 


præter 

præter solitum, fiebant, neque multò post, 


ex vano, timidi et tristiculi. Post aliquantò, 
spe utcunque exigua dejecti, mirum in mo- 
dum, demittebantur. Tum consuetudine ho- 
minum se recipiebant; erantque, enimvero, 
tristiores, quam ut vocem citharœdorum, et 


cantus qui hilares delectant, pati possent. 


2. Interdum, posita tristitia et mordacibus 
solicitudinibus, consuetudine hominum et hi- 
laritate delectabantur. Sed ne hac quidem 
delectatione animi et voluptate diu frui 1s li- 
cebat. Subsidiis enim valetudinum deficien- 
tibus, intermissiones tristitize pedetentim cum 
breviores tum rariores fiebant ; donec, metu 
tuturorum malorum præteritorum memoriæ 
juncto, neque variis et undique circumfusis 
molestiis levatis, miseri prorsùs aut amentes 


ferent, aut insani. 


XXVIII. 


= 
IT 
* 
x 
6 
4 
& 
79 
1 
# 
5 
1 
74 
0 


14 
* 
7 
þ 
l 
F 
1 9 
1 


DE MELANCHOLIA. 17 


XXVIIt. Carissimi amici, aut res familiares, 
subitò amissi, nonnunquam stuporem neryo- 
rum efficiunt, et intermissionem motuum, qui 
voluntatis arbitrio obedire solent, qualia in 
catalepsia accidere dicuntur; neque insoli- 
tum est, his malis inclinantibus aut deceden- 
tibus succedere pertinacem et tristem melan- 
choliam, nullis eheu! herbis, nulla medicina 


Sanabilem. 


XXIX. BuRToN1us, auctor obscurus at inge- 
nio tamen insignis, plurimas præterea causas, 
undique collectas, quibus inducatur melan- 
cholia, literis prodidit; easque versibus, ex 
poëtarum scriptis appositè excerptis, scitè il- 
lustravit et ornate. Nullus auctorum melan- 
choliam, variasque ejus formas, tam diffuse, 
attamen discrete, scriptis persecutus est: 
nullius opus perlegenti majorem afferet de- 


lectationem *. 
G XXX. 


— 


* Vid. BukTovw. Anatomy of Melancholy, 

XXX. Verisimile autem est, melancholiam 
longe sæpissime oriri ex caucis moralibus ani- 
mos eorum, qui atro temperamento sunt, con- 
tristantibus. Melancholia hinc oriens, tarde 
et ferme inobservata obrepit. Initio, infeli- 
ces, quàm antea, tristiores fiunt; ex imo pec- 
tore subinde trahunt suspiria; atque, amico- 
rum familiariumque consuetudinis negligen- 


tes, solitarii esse malunt. 


xxx t. Increscente vero malo, quod et ipsa 
solitudine ingravescit, cum animo imbecil— 
liores fiunt, tum corpore invalidi; adeò ut 
non solum stomachus cibos probe perficiendi 
impotens reddatur, sed etiam animus impar 
suis officiis et muneribus. Vigiles nunc curæ 


miseros tenuant, et fessis artubus oculisque ar- 


cent somnum. 


xxx II. Nonnunquam melancholia usque ev 
inveterascit, ut miserandi amentes de se pror- 


sus 

sus suisque desperent, et, appetente vespere, 
oculis se hominum in abdita vallium, opacave 
silvarum, recipiant; ubi, ut optimè canit 


poeta, 


* Black MELANCHOLY gits, and round her throws 
& H death-like silence, and a dread repose : 
« Her gloomy presence gaddens all the scene, 
« Shades ev'ry flow'r, and darkens ev'ry green ; 
«* Deepens the murmur of the falling floods, 


„% And breathes a browner horror o'er the woods *." 


XXXx111. Præter causas, quas diximus, aliæ 
sunt, quibus oriatur melancholia, precipus 
tristis cœli et morum austeritas. Quantum 
natura cœli ad quosdam morbos faciendos, ad 


alios 


* Vid. Poe. Eloisa to Abelard. 

alios verò sanandos, valeat, medicis jamdudum 


innotuit. 


xxxlv. In regionibus enim polis appropin- 
quantibus, in quibus, plurimam anni partem, 
tristis hiems dominatur, atque, dum sterilem 
terram gelu obstringit, cœlum obscurat tene- 
bris et nebulis; animi miserorum mortalium 
Socordia torpescunt, vel, si quando intendan- 
tur, nihil ampliùs quam aut præmeditantur et 
antecapiunt futura mala, aut præteritorum 
reminiscuntur. Veris tot malis oppressi mor- 
tales, nihil meherculè mirum, si animo demis— 
so fiant, aut melancholici, et fictis, iisque gra- 


vioribus quidem, torqueantur. 


XXXV. Hominibus, qui, in hujusmodi re- 
gionibus, sic semper anguntur aut patien— 
dis aut timendis malis, undique sunt mo— 
lestiz, undique pericula. Superne austerus 
iratusve JueiTER fœdat subjacentes terras 


imbribus; 


„ 

imbribus; aut, ventis emiss1s, rates commo- 
to pelago disjicit, hiantibusve submersas ob- 


ruit fluctibus; aut rapidum jaculatur e nubi- 


bus ignem : inferne solum sterilis terre 


nivibus obruitur, geluque torpet. Domi 


sunt res angustæ, morbi, fames : foris, fri- 
gus, solitudo, famelice feræ prædam quæ- 


rentes. 


XXXVI. In AN cLIà, dum, lugubri mense 
Decembris, pluviosus JuPirER cœlum contris- 
tat, melancholia tot mortales aſficit, ut a qui- 
busdam medicis appellata 20RBUS ANGLICUS 
sit. Tunc vero temporis, ii, pre ceteris, me- 
lancholict fiunt, qui, neque quzstui dediti ne- 
que literis, otio et socordià pigrescunt, veluti 


pecora, ventri obedientes. 


xXXVII. In regionibus, contra, solis currum 
propioribus, ut in GalLLIA et amœnis locis 
ITAL1z, ubi fœcunda TELLus facilem victum 

humo fundit, atque benignus Ju rrER sudum 
celum præbet, et breves hiemes; ubi, sicut 
in Elysio pottarum, ver ferè perpetuum est, 
placidique Lephyri tepentibus auris mulcent 
natos sine semine flores; melancholia, qualis 
ex austero cœlo oriatur, prorsùs ignota est. 
Mortales, amcoenitates alma naturæ contem- 
plando delectati, quibus omnis sensus volup- 
tatem accipiens jucunditate perfunditur, ani- 
mis læti sunt ac hilares; dumque effusissimi 
in præsentes voluptates sunt, rarò futura mala, 


fortè ne futura quidem, præmeditando con- 


tristantur. 


XXXVIII. TuRCI autem, etiamsi loca amœ— 
nissima et maximè voluptuaria As1z et A- 
CHALZ inhabitent, fere omnes tamen melan- 
cholici sunt, vel saltem tristes et austeri. 


Quare ita sit, quærere, a re nostra haud alie- 


num est. 


XXXIX. 


r ͤĩ˙—”¹1 ..i.Au -;... DT · umu 

XXXIX. I. En dominationem tyrannorum 
TurcicoRuUM ! qua non solum extinguitur li- 
bertas, sed etiam spes, et vitæ ipsius securi- 
tas; neque magis mirabimini, Turcos tristes 
aut melancholicos esse, quàm conservare vi- 
tam, post amissam libertatem. Quipote enim 
hilares esse possunt, quibus, voluntatis arbi- 
trio, tristis tyrannus bona ipsamque vitam po- 


test abripere? 


2. Quinimo dubitari non potest, quin, ad 
Turcos tristes et melancholicos reddendos, 
conducat religio prava, quæ in eorum ani- 
mos vi sud, mirum in modum, penetrat. 
Tristis enimvero et austera est; et, sicut omnis 
prava religio, minimis etiam rebus Deos inse- 
rendo, miseros mortales perpetuo ferè cultu 
occupat, eorumque animos vana Superorum re- 


verentia perfundit, suppliciique futuri metu. 

3. Opium, porro, quo omnes Turcr, a 
summis ad imos, deutuntur, causis, que 


melancholicos reddunt, a Horrmanno annu- 


meratur; et, putamus, merito, quippe cum 


nihil cerebrum et nervos potentiùs stupefa- 


clat. 


4. His, denique, accedat prava consuetu- 
do, quæ apud Turcos invalet, sexum ama- 
biliorem a convictu et societate secludendi. 
Inamabiles hominum! repugnatis naturæ, 
meritissimdque perpetua plectimini tristitia 
et melancholia, Quin libertatem fœminis 


vindicatis? Vobis, mihi creditote, libertatem 


adeptæ, hilaritatem restituent, atque facetiis, 


joculis, fido amore, suaviloquentia, amara 
curarum temperabunt. Allectat natura: li- 
cet; at, reclamante prava consuetudine, non 


vultis esse beati. 


XL. 


/ 

xl. Ubi plerique hominum aut merca- 
turas, aut manu merces faciendo occupantur, 
paucis, nisi quorum animi graviter demissi 


sint, melancholia obrepit. 


XLI. BaTAv1, quamvis tam ingemo tam 
corpore pingues et hebetes, negotio tamen, et 
spe quzstus ac lucri, animo sereni et tran- 
quilli sunt, raroque tristitiæ sese tradunt. 
Agricolæ BRITANNICI, fortis animi et con- 
stantis, laboribus diurnis peractis, fessi do- 
mum redeunt ; ubi conjugum ac liberorum 
pignoribus, nitido foco, mundoque victu de- 
lectati et refecti, tradunt tristitiam et metus 


protervis ventis, Diisque cætera ac futura per- 


mittunt. 


XIII. Ubique terrarum, divites et otiosi, 
quibus enimvero res abundant, sed quos, præ 
strenua inertia, deficit animus æquus, sibime- 
tipsis oneri sunt, melancholiæ prædæ. Pe- 

tunt navibus bene vivere; petunt quadrigis: 
sed quid quadrige valent, quid naves? quo- 


niam cœlum, migrando, non animum mu- 


tant. 


XLIII. Res postulare videtur melancholiæ 
varietates paucis priùs exponere, quàm 
MELANCHOLIAM HYPOCHONDRIACAM que harum 


longe frequentissima est, fuse describendi 


initium faciamus. 


XLIV. VULGARIs. — Speciem melancholiæ 
PULGAREM nominavit SAUVAGESIUS, qua affec- 
ti se in novas formas materiamve mutari, vel 


gravibus laborare morbis, falsò credunt. 


XLV. Nonnulli, se ex vitro vel glacie con- 
stare putantes, timent foras prodire, ne casus 
iniquus, aut protervi venti, aut ludentes pueri 
fragilia corpora comminuant. Alii, sibi ner- 
vos prorsus resolvi opinantes, immobiles lec- 


o 

to jacent, vel domi tristes torpescunt; neque, 


nisi metu ruinæ aut incendii injecto, vel ner- 


vis a subdubitante medico acu punctis, se pro- 
priis pedibus movere coguntur. Quid de mu- 
liere dicam? que, sicuti fert TRALTLIANVs, 
se secundum ATLANTEM credens, caput mo- 
vere nolebat, ne orbis, quem sibi videbatur 


sustinere, fulcro submoto, corrueret. 


xLvi. EO N. Hane melancholiæ 
speciem omnes ferè describunt poꝭtæ, et ficta- 
rum historiarum scriptores. De hujusmodi 
melancholia, sic dicit ZIMMERMANNUS. Per- 
“sons even of the tenderest years, and fe- 


« males from fifteen to eighteen, who possess 


fine sensibilities and a lively imagination, fre- 


« quently experience the tender melancholy 
* which solitude inspires, when, in retirement, 
« they firſt feel the desires of love. This species 
„of melancholy is not symptomatic ; for I 


« have frequently seen it an original malady. 
„The 

„The enthusiastic RousskAu was seized with 
« it at VEVAI, on the banks of the lake of 


„ GENEVA. 


XLVII. Amatam Dulcix RAM, tanquam de- 


am, colebat Quixorrus. Eodem delirio affec- 


tus, ARISTOTELES suæ conjugi, sicut dex, thu- 


ra obtulit. Ox HEus, uti ferunt potte, usque 
ed amore 1nsanivit, ut non timeret TARTARA 
subire, quo hinc raptam ab Ar1sTzo dulcem 
conjugem, EvURYDICEN, auferret . SOLOMON, 
quo sapientiorem nullum tradunt sacri scrip- 


tores, usque ed amore desipuit, ut, patriæ re- 


ligionis 


* Vid. ZIMMERMAN. On Solitude. 
Vid. RovssEAuv. Nouryertte Heros. 


+ Vid. PusrL. VIRGIL. Mako. or. lib. iv. 

lin. 454. et sequent. 

ligionis oblitus, plures, pro uno, Deos coleret. 
LuckET1us, amore mente alienatus, propriis 
sibi manibus mortem conscivit. Tasso, secun- 
dus ITALORUM V1RGIL1Us, splendidæ fœminæ 


amore captus, quatuordecim annos deliravit. 


xLVIII. Hujusmodi melancholiæ signa com- 


plura facetè enumerat PTAurus. 


1 Amorem hc cuncta vitia gectari Solent, 


* Cura, ægritudo, nimiaque elegantia. 


1% Da Amor: accedunt etiam hec, que dixi minus, 
„% Insomnia, ærumna, error, terror, et fuga, 

“ Ineptia, $tultitiaque adeò, et temeritas, 

* Incogitantia, excors immodestia, 

« Petulantia, cupiditas et malevolentia : 

% Inheret etiam aviditas, desidia, injuria, 

„ Inopia, contumelia, et digpendium, 

„% Multiloguium, pauciloguium. 


PLAur. MEC Ar. Act. 1. Scen. 1. 

XLIxX. NosTAL614, —Hæc, que haud du- 


bie melancholiz varietas est, nonnullas gen- 


tes, pre cæteris, afficit. HELVETII, dummo- 


do peregre commorentur, huic melancholiz 


hominum opportunissimi sunt. Tanta apud 
eos patrii soli caritas est, cui ab infantilibus 
annis assueti sunt, tamque 11s cari sunt paren- 
tes, liberi, amici, et familiares; ut, si pere- 
gre domuitionis spe dejiciantur, subtristes 
primum fiant, mœsti, solitudinis cupidi, taci- 
turni; dein cibos fastidiant, vires amittant, 
vesperè febriant; demumque, de se suisque 
desperantes, tam animo marceant quam cor- 


pore, HELVETIO monticolæ, poëtæ verbis, 


«© —every good his native wilds impart 

« Imprints the patriot passion on his heart; 

& Dear is that bed, to which his soul conforms, 

% And dear that hill, which lifts him to the storms : 
« And, as a child, when Scaring sounds molest, 


© Clngs close and closer to the mother's breast, 
| | * 30 

&© Fo the loud torrent, and the whirtwind's roar, 


&© But bind him to his native mountains more.” 


GoLDSMITH. TRAVELLER. 


L. RELi610s4, —Hezc melancholie forma, 
atavorum ævo, quando omnes ferme homi- 
nes anili se superstitioni tradebant, frequen- 
tior multo visu erat, quam nostris temporibus. 
Interdum vers, vel nostra ztate, religiosissi- 
ml hominum, qui Mrgopert nominantur, 


in hanc melancholiam incidunt. 


LI. Mortales hac insania affecti, omnium 
sanè miserrimi sunt. Inani Deorum metu 
impleti, atque, unde solatium petant, nescien- 
tes, futuræ salutis incerti fluctuant. Haud ra- 


rd de salute desperant; et, seu JUPITER tonat, 


seu de ccelo cadit stella, seu in somniis catulus 


gannit, seu grunnit porcus, seu intempestà 
nocte cantat gallus, futura sibi ab iratis Diis 


supplicia denunciari putant. Vel, si qua iis 


spes 

spes futuræ felicitatis relinquitur, divitias sper- 
nunt; omnibus voluptatibus sibi interdicunt; 
squalent corpore, animo lugubres fiunt; dum- 


que se coquunt et cruciant, falsd putant Diis 


gratum acceptumque facere. 


LII. Ax64nT1s,—Melancholia ex imaginariis 
morbis, cui hoc nomen dixit Sauvacts1Us, 
simplicis enimvero melancholiæ varietatum 
frequentissima est, et forsan sanatu difficilli- 
ma. Nostra opinione, hæc melancholia idem, 
per omnia, morbus est, ac hypochondriasis, atque 
SAUVAGESIUS, pro diverso, perperam habet. 
Hujusmodi enim melancholici plerumque in- 
flatione ventriculi, ructu, aliisque signis cibi 
non bene concocti, afficiuntur. Quin vero 
interdum conquerantur de malis et morbis, 
quibus omnino non urgentur, minimè dubita- 
mus. Talem melancholicum lepidus Mo- 


LIERUS in fabulam introducit, et facete deri- 
det. 

det, —Hactenus de simplicis melancholiæ va- 


rietatibus. 


LIII. HYPOCHONDRIACA. - Varietatibus me- 
lancholiæ, quas diximus, aliam, nempe hy- 
pochondriacam, addere nobis liceat. Hæc 
melancholia 1is temperamento sanguineo, aut 
juvenibus, qui, præ annis, hilares sunt, ve- 
geti, cupiditatibus ardentes, versatiles, re- 
rum novarum cupidi, rarissimè obrepit. Eos 
potiùs mortales contristat, qui temperamen- 
to corporis et vergentibus annis serii sunt, 
pigri, cauti, suspiciosi, animorum suspensi, 
propositi tenaces. Fœminas rarissimè affi- 
cit; quippe quibus laxiores fibre sint, de- 
licatiores nervi, mobiliora ingenia, animi— 
que et ad accipiendas voluptates, et depo- 


nendam tristitiam atque malorum metum, 


molliores. 


E LIV. 

LIV. Tristis cœli austeritas, quam supra 
(xxx111.) memoravimus simplicem melancho- 
liam inducere animum afficiendo, complica- 
tam melancholiam, de qua nunc dicimus, gig- 


nit afferendo detrimentum corpori. 


Lv. Cœlum humidum et frigidum cutis 
exhalationem minuit, 1mo haud raro suppri- 
mit; arterias extremas, ceteraque vasa cor- 
poris debilitat ; et, dummodo adjuvent igna- 
via, vestitus incuria, lucubratio et intempe- 
rantia, ventriculum -languidum reddit, et in- 
validum ad cibum et potum concoquendum, 
His malis superveniunt defectus stomachi, ci- 
borum fastidium, ructus crudi et acidi, yer- 
tigo, cordis palpitatio. Seriùs haud raro 
ociùsve miseri, qui urgentur tot veris 
malis, fictis etiam affliguntur. Præsentia 
cogitando graviora reddunt, simulque tor- 
quentur futurorum timore. Subtristes fi- 
unt, demissi, mœsti; afflictant sese; mi- 


Serantur 

serantur parvos liberos; alium atque alium 
medicum consultant; omnia pavent; de— 
mumque, sibi suisque diffisi, animum des- 


pondent. 


IVI. Vita sedentaria et otiosa cor et arte- 
rias languefacit : exercitatio, contra, incitat 
languentia ; atque, uti sciunt omnes medici, 
efficit, ut varil humores, ad prosperam corpo- 
ris valetudinem necessarii, uberiùs constan- 
tiùsque secernantur. Motibus cordis arteri- 
arumque languidis, vero haud absimile est, 
fore, ut sanguis solito tardiùs per venam 
porte in hepar diffundatur, et ventricu- 
las, nimio sanguine oppressus, fiat ad cibos 
perficiendos invalidus. Atque homines, quo- 
rum stomachus sic infirmatus est, tristi- 
tia vel melancholia affici, nequaquam insoli- 


tum est. 


LVII. Ebri- 

LVII. Ebriositas, porro, et frequens concu- 


bitus prequam vires corporis pati possunt, 


non solim ventriculum itidem resolvunt, 


sed nervos etiam; atque committunt, haud 
rarò, ut cum corpus languescat, tum tris— 
titiz se et melancholiæ tradat animus. 
Natura igitur et constitutione corporis me- 
lancholicos monet CErsus, ut frequentem 
VeNnER1s consuetudinem cautins, quam angues 


et lupos, vitent. 


LVIII. In fœminis nonnunquam melancho- 
ha hypochondriaca cum hysteria conspirat, at- 
que plurimis eas gravibus malis afficit, quæ 


hic recensere non opus est. 


LIX. Fim 

LIX. Simplicem hypochondriasin fusè de- 
scribere non nobis consilium est. Haud ta- 
men alienum erit, præcipuas notas, quibus 


cognoscitur, memorare. 


LX. Hoc morbo ægrorum stomachus, item- 
que alvus, præsertim in sinistro hypochondrio- 
rum, contento spiritu distenduntur: pressus, 
præcipuè post cibum assumptum, stomachus 
dolet : glandulæ oris limpidam plerumque sa- 
livam secernunt: alvus dura et perquam 
astricta est: ventriculus spiritum itemque 


cruda ructat. 


LXI. Increscente morbo, caput, hic illic, 
gravissime dolet. Æger aut noQturni vigi- 


ha premitur, aut subinde terretur somniis. 
Cor 

Cor arteriæque saliunt languidè et imbecilli- 


ter. Vano metu, vanisque terroribus imple- 


tur animus. 


DIAG- 

DIAGNOSIS. 


LxII. Cum in memoriam revocemus, qui- 
bus causis oriatur melancholia, quibusque cog- 
noscatur signis, nobis difficile in primis vide- 
tur, eam aliis morbis, quibus cum ea quorun- 
dam signorum communitas est. accurate dig- 
noscere. Quippe eam modò antegrediuntur 
dyspepsia atque hypochondriasts; modo comi- 


tantur ; haud rarò etiam subsequuntur. 


LXIII. HippocRAaTEs hos morbos non qui- 
dem inter se distinguit, sed ab aliis, eo, quod 
illorum commune est, hominum, nempe, so- 


cietatis et consuetudinis aversatione. 


DWEPP STA. 

LXIV. DYSPEPSIA — pubescentes utriusque 
$exus, puberesve nondum triginta quinque 
annos natos, qui sanguineo temperamento 
sunt, pre ceteris, vexat; atque, labentibus 
annis, paulatim plerumque declinat, tandem- 
que prorsus desinit. Melancholia, contra, 
contristat ætate medios aut provectos, potis- 
simùm mares, quibus est atrum temperamen- 
tum; atque, ingravescente ætate, magis magis- 
que inveterascit. Verùm neutiquam tamen 
negandum est, illum nonnunquam morbum 


hujus esse molestum comitem, 


Lxv. HYPOCHONDRIA4s1S—et melancholia, uti 
plura inter se communia habent, ita multo 
difficilins separantur. Enimvero eas accurate 
dignoscere nemo medicorum quisquam hucus- 
que potuit. Hac de re, nihil certò affirmare 
audet ipse CULLENUs, quamvis diversos opi- 
netur esse morbos, 


LXVI. Potissi- 

LxVI. Potissimùm, uti putat, differunt ani- 
mi ægritudine, qua miseros mortales afficiunt. 
Hypochondriaci perpetud timent adversam 
valetudinem : nullam auram putantes tam le- 
nem et salutarem, quin 11s morbum faciat ; 
nullum morbum tam levem, quin seriùs ocius 


afferat mortem. Interea, quod sanè mirum, 


cœtera omnia plerumque sani sunt. 


Lxvii. Melancholici, contra, non solùm 
van semper invaletudine afficiuntur, aut in- 
Stantem timent, sed etiam sibi suisve sem- 
per et undique putant imminere pericula. 
Timent domi fures ; peregre, latrones. Urbe 
timent conjugibus, filiabus et filiis: rure ti- 
ment pluvias, procellas et tempestates; timent 
pecori, equis et canibus. Superorum iram 
metuunt ; Inferorum penas. Timent navibus 
et mercibus ; timent, ne res naufragiis per- 
dant, aut incendiis et ruinis. De rebus ta- 
men, quod in primis mirabile, quas nihil ad 

se suosve pertinere putant, sicut sani, lo- 


quuntur et cogitant. 


LXVIII. {NSANT4 — et melancholia, potissi- 


mum, uti nobis videtur, differunt gradu ani- 


mi ægritudinis, quam inducunt ; neque pos- 


sunt semper accurate distingui. Plerumque 
tamen dignoscere poterunt medici, si animad- 
vertant, de quibus præcipuè delirent animo 
ægroti. Melancholici plerumque, de se tan- 
tum aut suis, delira fantur et cogitant. Insani 
de plurimis, imò plerumque omnibus, desi— 
piunt; atque non modo res, uti existunt, non 
percipiunt, sed vana quoque sibi fingunt, et 
tam de veris, quàm de fictis, perperam ratio- 


cinantur. 


PROGNO3IS. 

PROGNOSIS. 


LXIx. De melancholia, nihil in futurum cer- 
to præsagire possunt medici. Percunctari igi- 
tur debent ex amicis, quibus gausis animi 
ægritudo orta sit; quomodo obrepserit; quam- 
diu jam continuaverit; unquamne paululùm 
remittat, an ita, ut cœpit, continuet; melan- 
cholicis, necne, parentibus æger ortus sit; 
quem ætatis annum agat : etiamque animad- 
yertere, qualis vultus sit; quale corporis tem- 
peramentum, quis habitus, quæ vires: atque, 
his cognitis, judicare, menti, necne, sanita- 


tem restituere medicina possit. 


LXX. 

LXX. 8i melancholicus nondum ætate pro- 
vectior, aut grandis natu est; si protervitate 
amicæ tristis eſt, aut quia uxori nubet; si pa- 
triæ aut amicorum desiderio demissus est: de 


reditu sanæ mentis, non desperandum est. 


LXXI. Sin grandævus aut senex est, et me- 
lancholicis parentibus natus, et morbo diu 
jam afflictus ; rariùs multo ad sanitatem redit: 
et, si quando redeat, serins plerumque oc1us- 
ve in melancholiam, eamque graviorem, reci- 
dit; neque profectò rarò fit, per omnia, insa- 


nus. 


CURATIO. 

CURATIO. 


LXXII. Quo medicus ægrotum melancholici 
animum ad sanitatem perducat, ante omnia 
considerare debet, unde orta sit ægritudo. 
Quinetiam, utile erit melancholico ipsi expo- 
nere, quemadmodum se habeant mala, qui- 
bus affici sibi videatur : et haudquaquam sub- 
dubitare, quin existant; sed adductis exem- 
plis ei injicere fidem, neutiquam periculosa 
esse, neque opus quamobrem saluti desperet, 
aut uxori timeat liberisve, quum vix dubium 
sit, quin, se carum habendo, atque medicina 


ad sanitatem redeat. 


LXXIII. 

LXXIII. His factis, oportet medicum quàm 
maximè avertere ægrum melancholici animum 
a tristibus, quibus solicitatur ; simulque corpo- 
ris proprietatem, unde gignitur aliturque æ- 
gritudo, in melius mutare ; demumque, ægri— 


tudine sanata, præcavere, ne tristia redeat. 


LEXIV. CONSILIUM PRIMUM, — Animus me- 
lancholici eodem fere modo, uti CuLLENo vi- 
detur, curandus est, atque is hypochondriact. 
Sed, quoniam melancholicus plerumque quz- 
dam saltem, sicut insanus, secus, atque sunt, 
imaginatur et judicat, opus sit arte quadam, 


qua ejus animi ægritudo sanetur. 


LXxv. Animus averti potest a rebus, quibus 
contristatur, ei res novas, quibus oblectetur, 
offerendo; affectus 1is contrarios movendo, 
quibus, ex vano, demittitur, verosque commi— 
Seratione levando; vel, denique, vanos ipsos 


curando perinde, ac si veri essent. 


LXXVI. 


1 

LXXVvI. Melancholico, ut affectus expleat, 
quibus contristatur animus, quamprimum, 
modò fas sit, permittendum est. Peritne 
amore? ei, obsecramus, ni prohibeat quid, 
permittatur, ut domum amatam ducat. Pau- 
periemne timet? ei ostende, unde quæstum 
faciat. Cælebsne est? eum fac certiorem, 
qua ex domo virginem, vixdum premi aptam, 
et cum imaginibus tum forma et pecunia dota- 
tissimam, uxorem ducat. Timetne pro poema- 
te aut fabula, quam extuderit? ei persuade, 
nihil majus meliusve mortalibus fata donasse 
bonosque divos. Si, provectior ætate, mortem 
metuat; ei in memoriam revoca, etiamsi cita 
mors clarum AchiILLIEMu abstulerit, longa ta- 
tamen senectute minutum Tiro NM. Hicne 
pecus scabie perit? ostende, 1llic sata, vine- 


ta, et oliveta ridere. 


LXXVII. Si lætis non cedant tristia, na- 
vigent melancholici ANTICYRAM, aut quo ve- 


lint, 


2 erer . 


r 

* 


lint. Rerum enim novitas, qua peregre de- 
lectantur *, melancholicis pariter, quam insa- 
nis, hilaritatem et mentis sanitatem, haud raro 
restituit. Delectutio, porro, quam a musica 
et libris accipiunt melancholici, animo inter- 
dum tristitiam secludit. Eorum quoque ani- 
mum nonnunqum, mirum in modum, hilarat 
familiarium amicorumque consuetudo. Ne- 
que profectò quid magis, quàm solitudo, de- 


mittit. Quam vere poëta! 


« Chefly, where SoLiTUDE, ad nurse of care, 
Jo sichly musing gives the pensive mind, 

« There madness enters: and the dim-eyed fiend, 

« Sour MELAaxcaorr, night and day provokes 


Her own eternal wound, « .. 


„% The 


* Vid. GREGOR. Disputat. Med. Inaug. De Mort. 
Cal. Med. pag. 60. 

11 8 prostrate soul beneath 
« A load of huge imagination heaves, & 
« And all the horrors, that the murd'rer feels, 

Vith anxious flutt'rings ſhake the guiltleſs breast . 


LXXVIII. Quando ex morbis imaginariis me- 
lancholia oritur, utilissimum erit tristi sugge- 
rere, quantum commodi capiat ab exercita- 
tione sub divo, aliisque delectationibus, qui- 
bus capiendis aura salubri vescatur, atque ani- 


mus tristia, quæ occupant et demittunt, ad 


tempus deponat. 


LXXIxX. Quinetiam, non solum utile est, me- 
lancholicorum animos a tristibus, quibus soli- 
citantur, novis oblatis avertere, sed etiam affec- 


tus 


* Vid. ARMSTRONG, Art of preterving Health, 


Lib. iv. lin. 90. 

tus vanis contrarios movere, quibus demittun- 
tur, vergghue commiseratione leyare. Iratusne 
est melancholicus? ei injice timorem. Ploratne, 
sicut ACHILLES, interfectum amicum ? suade, 
sicut THETIs, ut uxorem cum dote quzrat, 
que pulchra prole parentem faciat. Mca- 
retne autem care uxoris mortem aut unici 
filii ? commiserare mcerorem, neque time, si 
possis, flendo lachrimas ciere ; lachrimis enim 


obortis levatur mœlsror. 


LXXX. Quòd si hæc (LXXVIII. et LXXIX.) 
parùm valent, oportet medicos simulare vul- 
tum misericordiæ; videri melancholici mi- 
seriis et malis utcunque vanis moveri; atque 
sic dolo mente errorem depellere. Quorun- 
« dam enim, inquit Cer.sus, “ vani metus 
« levandi sunt. — Sæpius tamen assentien- 


« dum, quam repugnandum est: paulatim- 


% que, et non eyidenter, ab his, quæ stul- 


66 te 

« te dicuntur, ad meliora mens abducen- 


« da#,” 


LXXXI. Multi melancholici in medicorum 


5criptis memorantur, quorum tristes cogita- 


tiones sic discussæ sunt, et menti restituta sa- 


nitas. Hac ratione TuLerius melancholicum 
sanavit, cui, uti sibi videbatur, ossa cerea 
erant, et qui propriis pedibus stare aut ambu- 
lare nolebat. Torpius, simulatà gravitate, 
vultum miserantis fefellit: assensit, gravem 
enimvero morbum esse, at medicis haudqua- 
quam ignotum : atque pollicitus est, si pre- 
seripta faceret, ossibus brevi firmitatem et du- 
ritiam restituturum. Conditione acepta, TuL- 
plus inefficax aliquid, cujus tamen mirabilem 


virtutem 


* Vid. AuREL. CORNEL. CELs, De Medicin. Lib. 111. 


cap. xviii 

virtutem in cœlum extulit, assumendum de- 
dit. Tribus diebus, quoniam medicamentum 
jam mirabiliter profecerat, cereo permissum 
est, ut propriis pedibus paulisper staret: ne- 
que multò pòst, cùm nullum stando detrimen- 
tum cepissit, ei permissum, ut etiam ambu- 
latione uteretur. Sic unius dolo mente alterius 


error felicissimè depulsus est *. 


LXXXII. Quibusdam, contra, insanis repug- 
nandum est. Quippe non solùm ipsi continendi, 
sed etiam audacia coercenda minis, interdum 
etiam plagis, adhibitis. 6 Quorundam etiam,“ 
inquit CELsus, © intempestivus risus objurga- 
© tione et minis prohibendus est .“ Sed, uti 


hec 


Vid. Torr. Observat, Medic. Lib. 1. cap. xviii, 


+ Vid. Auer, Conxet. Cers. De Medicin. 
Lib. 111, cap. xviii. 

hec non unicuique insano conveniunt, ita 
omnibus melancholicis multùm nocent, neque 


rarò his perfectam insaniam movent. 


LXXXIII. CONSILIUM SECUNDUM,—Ut proprie- 
tas corporis, quæ gignit alitque melancholiam, 
in melius mutetur, 1doneum erit, omnia, qua- 
liacunque sint, quibus contristetur animus, 
quam maxime vitare, et mala levare, quibus 


sibi videatur urgeri miser. 


LXXXIVv. Cœli mutatio.—Oportet igitur me- 
lancholicum ex ccelo austero, pluvioso, et fri- 
gido peregre abire in lætum et sudum: ubi 
omnia rident; ubi lenes auræ, montes et val- 
les, lapsus fluminum, dulcedo fructuum et odo- 
ris suavitas, avium concentus, omnem sensum 
permulcent voluptate. Peregrinatio, sub tali 
cœlo, melancholici animo pariter, ac corpori, 


proderit. 

LXxxv. Purgatio.—Eundem in (Lxxx111.) 


finem, tarda alvus semel quotidie leniter mo- 


8 4 


venda est catharticis, ex iis que neque acria 


nimis sunt, neque quotidiano usu stomachum 


alvumque resolyunt et infirmant. 


LXXXVI. Stimulatio.—Torpor quoque cor- i 
poris totius, qui omnium melancholicorum 
communis est, requirit usum medicamento- 
rum remediorumque, quæ jucunde et salu- 
* 


tariter stimulant. Hoc faciunt exercitati- 


ones quædam, velut equitationes, Jovz se- 
reno, saltationes, etiamque, composita hora, 
matutinæ aut vespertinæ in amcenis locis am- 
bulatiunculæ; balneum, cui succedit frictio ; 


lenes ictus electrici; opium cautè adhibitum. 


His accedat modicus vini usus. Lepidè enim 


HoRArlus: 


„Negue 

22 I N aue 


c 


Mordaces aliter diffugiunt solicitudines, 

* Durs, post vina, gravem militiam, aut pauperiem 
„ crepat ? 

„ Puts non te potius, Baccus pater, teque, decens 
«© Vznus ? 

% At, ne quis modici transiliat munera Lips, 


„ CENTAUREA monet cum LaeiThis rixa, Super mero 
Debellata “. 


* 


6 


LXXXVII. — Diæta. — Melancholici neque 
carnibus, ex toto, neque terræ frugibus, vivere 
debent. Cibus enim ex carnibus, non solùm 
alvum tardat, sed etiam intendit fibrarum ri- 
giditatem: cibus, contra, ex terræ frugibus, 
stomachum sic infirmat, ut assumpta nequeat 
perficere. Melancholicis igitur optimè con- 
venit cibus, qui partim ex farraceis constat, 


partim 


* Vid. QuinT. HoRAT. FLAcc. Carmin. Lib. i. 


Od. Xviii. 

partim ex elixis jurulentisve carnibus.—Po- 
tus, hujusmodi tristibus maxime forsan ido- 
neus, est alcohol saccharinum, aqua multa tem- 
peratum. Cerevisiæ enim, quippe cum ven- 


triculum inflent, vix possunt tutd ab iis ad- 


hiberi. 


LXXXVIII. Dycpepriæ curatio.—Dyspepsia, si, 
ut haud rarò, melancholiam comitetur, ido- 
neo regimine, idoneisque medicamentis et re- 


medus curanda est; at quæ recensere et ex- 


ponere, non nobis consilium est. 


LXXXIX. CONSILIUM TERTIUM. — Cæteris 
rei nostræ partibus absolutis, tantum restat, ut | 
breviter dicamus, quibus præcaveatur, ne, æ- 
gritudine animi sanata, homo denuo melan- 


choliã contristetur. 


xc. Mentis delectatio.— Si curatio, quam 


proposuimus, jam ad spem responderit; tunc, 
CELs! 

CtLs1 verbis, “ servanda alvus quam tenerri- 


ma: removendi terrores, et potiùs bona 
spes afferenda : quærenda delectatio ex fa- 
bulis, ludisque, quibus maxime capi sanus 
assueverat : laudanda, si qua sunt, ipsius 
opera, et ante oculos ejus ponenda: leviter 
objurganda vana tristitia: subinde admo- 
nendus, in his ipsis rebus, quæ solicitant, 
cur non potiùs lætitiæ, quàm solicitudinis 


causa sit *.“ 


xl. Exercitatio corporis. Uti melancholi- 


corum mens fabulis ludisve delectanda, ita 


corpus aliquo labore exercendum est. Labor 


modicus, præterquam quod corpus exercet, et 


sanguinem in omnes hujus partes zqualiter 


distribuit, 


2 — 


* Vid. AUREL. CORNEL. CELs. De Medicin. 


Lib. iii. cap. xviii, 


| 
| 


58 DISPUTATIO: MEDICA, &. 


distribuit, animum magis occupat, quam am- 
bulatio equitatiove, in quibus utendis hie 
haud rarò sine corpore late longeque peregri- 
natur. Ex omnibus autem operibus, quibus 
occupari Solent mortales, nulla æquè, ac hor- 
tensia, melancholicos alliciunt ; nulla tentata 
magis delectant, aut sæpius animo meliusve 


depellunt vanum metum et tristitiam. 


xc11. Denique, uti nulla corporis melan- 
cholicorum exercitatio gravis aut longa, ita 
nulla animi delectatio nimia, esse debet. De- 
bilitabit enim corpus omnis intemperantia, 
et convalescentem denuo afficiet tristitia et 


metu. 


